C 125/314
HU
Az Európai Unió Hivatalos Lapja
2023.4.5.
2022. szeptember 14., szerda (91)
Az erősebb fogyasztóvédelmet a valamennyi fogyasztó számára hozzáférhető hatékony, független bíróságon kívüli vitarendezési mechanizmusok – például egy energiaügyi ombudsman, egy fogyasztóvédelmi szerv vagy egy szabályozó hatóság – révén kell biztosítani.
A tagállamoknak ezért gyors és hatékony panaszrendezési eljárásokat kell bevezetniük.
(92)
El kell ismerni és aktívan támogatni kell az (EU) 2018/2001 ▌irányelv szerinti megújulóenergia-közösségek, valamint az (EU) 2019/944 irányelv szerinti helyi energiaközösségek hozzájárulását az európai zöld megállapodás és az éghajlat-politikai célterv 2030-ra vonatkozó célkitűzéseihez.
A tagállamoknak ezért mérlegelniük kell és elő kell mozdítaniuk a megújulóenergia-közösségek és a helyi energiaközösségek szerepét.
E közösségek az energiahatékonyság helyi vagy háztartási szintű, valamint középületekben a helyi hatóságokkal együttműködve történő előmozdítása révén segíthetik a tagállamokat az energiahatékonyság elsőbbségének elve helyi szintű végrehajtásában.
A fogyasztókat felelősségvállalásra és aktív részvételre ösztönözhetik, és lehetővé tehetik a lakossági fogyasztók bizonyos csoportjai számára – többek között a vidéki, távoli területeken és a legkülső régiókban –, hogy részt vegyenek az energiahatékonysági projektekben és beavatkozásokban, gyakran ösz­ szekapcsolva ezeket az intézkedéseket a megújulóenergia-beruházásokkal.
Az energiaközösségek fontos szerepet töltenek be a polgárok oktatásában és az energiamegtakarítás elérése érdekében megtehető intézkedésekkel kapcsolatos tudatosság növelése terén.
Ha a tagállamok megfelelően támogatják őket, az energiaközösségek energiahatékonysági projektek elősegítésével, csökkentett energiafogyasztással és alacsonyabb ellátási díjakkal segíthetnek az energiaszegénység elleni küzdelemben.
A tagállamoknak fel kell számolniuk a szükségtelen akadályokat annak biztosítása érdekében, hogy vonzó legyen az energiaközösségek létrehozása.
A közigazga­ tásnak minden szinten megfelelő képzésben kell részesülnie ezen a területen.
(92a)
Az energiafogyasztási szokásokban hosszú távú változások a polgárok szerepvállalásának növelésével érhetők el.
Az energiaközösségek elősegíthetik a hosszú távú energiamegtakarítást, különösen a háztartások körében, valamint a polgárok és a kisvállalkozások fenntartható beruházásainak növekedését.
A tagállamoknak a közösségi energiaprojektek és -szervezetek támogatása révén erősíteniük kell a polgárok ilyen fellépéseit.
(93)
El kell ismerni az egyablakos ügyintézési pontok vagy hasonló struktúrák hozzájárulását, olyan mechanizmusokról lévén szó, amelyek több célcsoport – köztük a polgárok, a kkv-k és a hatóságok – számára is lehetővé tehetik a tiszta energiára való átállással kapcsolatos projektek és intézkedések megtervezését és végrehajtását.
Az egyablakos ügyintézési pontok nagyon fontosak lehetnek a legkiszolgáltatottabb fogyasztók – köztük a nők (a teljes sokféleségükben) és az egyedülálló szülők – számára, mivel egyszerűbb, megbízható és hozzáférhető információforrást nyújtanak az energiahatékonyság javításával kapcsolatban.
Ez a hozzájárulás magában foglalhat technikai, igazgatási és pénzügyi tanácsadást és segítségnyújtást, a szükséges adminisztratív eljárások vagy a pénzügyi piacokhoz való hozzáférés megkönnyítését vagy a nemzeti és európai jogi kerettel – többek között a közbeszerzési szabályokkal és kritériumokkal – és az uniós taxonómiával kapcsolatos iránymutatást.
(94)
A Bizottságnak meg kell vizsgálnia azon intézkedéseinek hatását, amelyek célja a többek között az európai szociális párbeszédet magában foglaló fórumok fejlesztésének támogatása az energiahatékonysági képzési programok előmozdításában, majd adott esetben további intézkedéseket kell előterjesztenie.
A Bizottságnak ösztönöznie kell az európai szociális partnereket is az energiahatékonyságról szóló párbeszédre, különösen a kiszolgáltatott helyzetben lévő felhasználók és hasznosító fogyasztók tekintetében, ideértve az energiaszegénységben élőket is.
(95)
A klímasemleges Unió 2050-ig történő megvalósítását célzó méltányos energetikai átállás az európai zöld megállapodás központi eleme.
Az Európai Parlament, a Tanács és a Bizottság által 2017. november 17-én közösen kihirdetett szociális jogok európai pillére az energiát azon alapvető szolgáltatások közé sorolja, amelyekhez mindenkinek joga van hozzáférni.
Gondoskodni kell a rászorulók támogatásáról, hogy igénybe tudják venni ezeket a szolgáltatásokat (45), különösen az inflációs nyomás és az energiaárak jelentős növekedésével összefüggésben.
(45)
A szociális jogok európai pillére, 20. elv: „Az alapvető szolgáltatásokhoz való hozzáférés”: https://ec.europa.eu/commission/ priorities/deeper-and-fairer-economic-and-monetary-union/european-pillar-social-rights/european-pillar-social-rights-20principles_en